આગની આ સમગ્ર ઘટના અંગે એડિશનલ ચીફ ફાયર ઓફિસર રાજેશ ભટ્ટે જણાવ્યું હતું કે, શહેરના હેલ્મેટ ચાર રસ્તા પાસે આવેલા રૂદ્ર આર્કેડ કોમ્પલેક્ષમાં આજે બપોરે બેંક ઓફ ઇન્ડિયાના એટીએમ સેન્ટર ખાતે શોર્ટ સર્કિટ કે અન્ય કોઇ કારણસર આગ લાગી હતી, જેમાં આખુ એટીએમ સેન્ટર બળીને ખાખ થઇ ગયું હતું, ખાસ તો, એટીએમ મશીન પણ બળીને ખાખ થઇ જતાં અંદર રાખેલી નોટોની કરન્સી પણ બળી ગઇ હોવાની પૂરી શકયતા છે.